Tanya Roberts, actrița care a jucat în Charlie`s Angels și în rolul de Bond Girl, este în viață.
Actrița americană Tanya Roberts a cărei moarte a fost anunțată de reprezentantul ei, este, de fapt, vie. Aceasta s-a prăbușit inconștientă pe stradă în Ajunul Crăciunului. Reprezentantul actriței anunțase printr-un comunicat de presă că actrița Tanya Roberts a murit la 65 de ani.
Actrița Tania Roberts, care a jucat într-un film din seria James Bond și serialul Charlie’s Angels este, de fapt, vie, relatează CNN.Soțul actriței l-a sunat pe reprezentantul acesteia, după ce a văzut știrea despre moartea Tanyei, pentru a-i spune că fosta "Bond Girl" este în viață.Decesul actriței fusese anunțat de agentul și prietenul său Mike Pingel.Roberts s-a prăbușit pe stradă în timp ce își plimba câinii chiar în Ajunul Crăciunului. A fost internată în spitalul Cedars-Sinai din Los Angeles. Agentul său a dat asigurări că nu este vorba de COVID-19.Roberts s-a născut în New York în 1955 și s-a mutat la Hollywood în 1977. Rolul care a propulsat-o în rândul vedetelor a fost cel din Charlie’s Angels, unde a înlocuit-o pe Shelly Hack, devenind astfel colegă cu Jaclyn Smith și Cheryl Ladd.Aceasta a mai jucat rolul unui geolog numit Stacey Sutton în filmul din seria Bond "A view to kill". Aceasta recunoaște că nu a fost sigură dacă să accepte rolul de fată-Bond, dar a considerat "că ar fi fost ridicol să refuze". Roberts a mai avut apariții în ultimii ani în "That ’70s Show".